# **Goodyear predstavlja IntelliGrip Urban: koncept pametnog pneumatika za gradske vozne parkove budućnosti**

Konceptualni pneumatik Goodyear IntelliGrip Urban sa rešenjima za gradske vozne parkove budućnosti – za autonomna električna vozila budućnosti – obećava veću sigurnost i energetsku efikasnost

**Ženeva, 7. mart –** Na ovogodišnjem ženevskom međunarodnom salonu automobila Goodyear je otkrio kako bi mogao da izgleda pneumatik u bliskoj budućnosti. IntelliGrip Urban je konceptualni pneumatik namenjen sledećoj generaciji autonomnih električnih vozila za grupni prevoz na urbanim područjima.

Transport na zahtev – ili grupni prevozi – kao alternativa taksiju, iznajmljenim vozilima ili stvarnoj vožnji, nije više mogućnost koju koristi samo generacija Y. Korist koju donose priručna usluga, lokacija i trošak privlačna je za sve demografske profile i na prvo mesto postavlja deljene prevoze. Trend u smeru urbanog života stvara idealnu sredinu za prilagođavanje novim načinima prevoza.

“IntelliGrip Urban se koncentriše na vozila namenjena urbanim područjima budućnosti i želi da svojim tehničkim karakteristikama obezbedi što bolje delovanje bez prekida i što veću energetsku efikasnost. To je za izvođače "mobilnosti kao usluge" od ključne važnosti jer na taj način mogu svojim strankama da ponude povećanu mobilnost,” objašnjava Jean-Claude Kihn, predsednik Goodyearove regije Evropa, Srednji istok i Afrika.

Goodyear IntelliGrip Urban, sa svojom naprednom tehnologijom ugrađenih senzora, predstavlja pametan pneumatik koji može da podržava nadzorni sistem autonomnih vozila i time poveća sigurnost putnika. Ovaj konceptualni pneumatik prepoznaje stanje na putu i vremenske uslove. On prikuplja izuzetno važne podatke i šalje ih neposredno u kompjuterski sistem vozila, čime omogućava automobilu da optimalno podesi brzinu, kočenje, vodljivost i stabilnost.

Vozni parkovi autonomnih vozila budućnosti delovaće u kompleksnoj okolini zajedno sa drugim vozilima, vozačima i pešacima, i koristiće podatke svih elemenata koji čine internet stvari (Internet of Things). Pneumatici kao što je Goodyear IntelliGrip Urban mogli bi u tom ekosistemu koji je u razvoju da igraju važnu ulogu.

Za upravljače voznih parkova bi pneumatik svojim uskim i visokim oblikom predstavljao prednost jer ima manji otpor kotrljanja, čime bi se povećala energetska efikasnost voznog parka i produžila rastojanja na kojima bi, na urbanom području, park mogao da nudi svoje usluge. Tehnologija senzora pneumatika IntelliGrip Urban bi prevoznicima omogućila da precizno definišu i reše problem u vezi s pneumatikom još pre nego što se problem pojavi.

**GLAVNE KARAKTERISTIKE I PREDNOSTI**

IntelliGrip Urban bi voznim parkovima omogućio da prate svoja vozila i pneumatike u realnom vremenu, što bi im donelo konkurentsku prednost i istovremeno doprinelo većoj profitabilnosti. Za to su zaslužne sledeće glavne karakteristike pneumatika:

* **Ugrađenom tehnologijom senzora** pneumatik pomaže autonomnimautomobilima da prepoznaju stanje na putu, a istovremeno doprinose većoj sigurnosti i unutrašnjem miru putnika. Ceo vozni park bi dobijao važne informacije koje preko oblaka ("cloud") razmenjuju pneumatik i vozilo.
* **Proaktivno održavanje** omogućava prevoznicima da precizno definišu i rešavaju probleme u vezi s pneumaticima i eventualno smanjenu sigurnost, i to pre nego što do problema stvarno dođe. Ovo rešenje na jednom mestu, povoljno za korisnika, poboljšalo bi performanse pneumatika i omogućilo proaktivno održavanje, što bi doprinelo da se smanje ukupni troškovi, produži vreme neprekidnog delovanja i poveća efikasnost voznih parkova.
* **Uskim i visokim oblikom** pneumatika smanjuje se otpor kotrljanja i time povećava energetska efikasnost i produžuju rastojanja na kojima bi na urbanom području mogli da voze električni automobili. Oblik pneumatika doprinosi takođe i većoj otpornosti na akvaplaning, što je Goodyearovim inženjerima omogućilo da smanje količinu kanala na pneumatiku, povećaju broj pređenih kilometara i postignu niži nivo buke.

Specijalno razvijen gazeći sloj obezbeđuje dobro prianjanje u urbanoj sredini i zimi i leti, a istovremeno produžava vreme neprekidnog delovanja i povećava efikasnost voznih parkova.

###

*Napomena uredniku: Pratite nas na Twitteru @GoodyearPress i na LinkedInu se pridružite grupi* [*ThinkGoodMobilit*](https://www.linkedin.com/groups/8477604)*y. Gradivo za medije je na raspolaganju na linku* [*news.goodyear.eu*](http://www.news.goodyear.eu)*.*

Informacije o korporaciji Goodyear
Goodyear je jedan od najvećih proizvođača pneumatika na svetu. Zapošljava oko 66 hiljada ljudi, a proizvodnju ima u 48 pogona koji se nalaze u 21 državi u svetu. U svoja dva Centra za inovacije, Akron u Ohaju i Colmar-Berg u Luksemburgu, Goodyear nastoji da razvija najnaprednije proizvode i usluge koji u svojoj branši postavljaju standarde u tehnologiji i performansama. Za više informacija o korporaciji Goodyear i njenim proizvodima posetite internet stranu [www.goodyear.com/corporate](http://www.goodyear.com/corporate).